CELEX: E2014J0017
Language: ro
Date: 2015-03-31 00:00:00
Title: Hotărârea Curții din 31 martie 2015 în cauza E-17/14 – Autoritatea AELS de Supraveghere/Principatul Liechtenstein (Neîndeplinirea de către un stat SEE/AELS a obligațiilor care îi revin – Libertatea de stabilire – Restricții privind exercitarea profesiei de „Dentist” în Liechtenstein – Proporționalitate)

22.10.2015   
            
            
               RO
            
            
               Jurnalul Oficial al Uniunii Europene
            
            
               C 350/5
            
         HOTĂRÂREA CURȚII
   din 31 martie 2015
   în cauza E-17/14
   Autoritatea AELS de Supraveghere/Principatul Liechtenstein
   (Neîndeplinirea de către un stat SEE/AELS a obligațiilor care îi revin – Libertatea de stabilire – Restricții privind exercitarea profesiei de „Dentist” în Liechtenstein – Proporționalitate)
   (2015/C 350/08)
   În cauza E-17/14, Autoritatea AELS de Supraveghere/Principatul Liechtenstein – Cerere de constatare a faptului că Principatul Liechtenstein nu și-a îndeplinit obligațiile care îi revin în temeiul articolului 31 din Acordul privind SEE prin menținerea în vigoare a unor reglementări naționale precum articolul 63 din Legea privind sănătatea publică și dispozițiile tranzitorii din legea de abrogare a articolului respectiv, inclusiv aplicabilitatea în aceste privințe a articolului 63 alineatul (2) din legea menționată, care impun unui „Dentist” autorizat obligația de a-și exercita profesia în calitate de salariat sub directa supraveghere, instruire și responsabilitate a unui practician în stomatologie calificat pe deplin, Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a emis la 31 martie 2015 hotărârea, al cărei dispozitiv prevede următoarele:
   Curtea:
   
               1.
            
            
               constată că Principatul Liechtenstein nu și-a îndeplinit obligațiile care îi revin în temeiul articolului 31 din Acordul privind SEE prin menținerea în vigoare a articolului 63 din Legea privind sănătatea publică, care prevede că o persoană care deține calificarea menționată în limba germană prin „Dentist” are obligația de a-și exercita profesia în calitate de salariat sub directa supraveghere, instruire și responsabilitate a unui practician în stomatologie calificat pe deplin („Zahnarzt”);
            
         
               2.
            
            
               dispune suportarea cheltuielilor de judecată de către Principatul Liechtenstein.